|  |  |
| --- | --- |
| **OBRAZAC SADRŽAJA DOKUMENTA ZA SAVJETOVANJE** | |
| Naslov dokumenta | Prijedlog Akcijskog plana gradnje i(ili) rekonstrukcije vanjske rasvjete Općine Punat |
| Stvaratelj dokumenta, tijelo koje provodi savjetovanje | Općina Punat |
| Svrha dokumenta | Obveza izrade Akcijskog plana gradnje i/ili rekonstrukcije rasvjete definirana je zakonodavnim okvirom koji uključuje:  • Zakon o zaštiti od svjetlosnog onečišćenja (NN 14/19)  • Pravilnik o sadržaju, formatu i načinu izrade Plana rasvjete i Akcijskog plana gradnje i/ili rekonstrukcije vanjske rasvjete (NN 22/23)  • Pravilnik o zonama rasvijetljenosti, dopuštenim vrijednostima rasvjetljavanja i načinima upravljanja rasvjetnim sustavima (NN 128/20)  Ciljevi Zakona su:  (1) zaštita od svjetlosnog onečišćenja uzrokovanog emisijama svjetlosti u okoliš iz umjetnih izvora svjetlosti kojima su izloženi ljudi, biljni i životinjski svijet u zraku i vodi, druga prirodna dobra, noćno nebo i zvjezdarnice, uz korištenje energetski učinkovitije rasvjete  (2) ostvarenjem prvog cilja osigurati zaštitu ljudskog zdravlja, cjelovito očuvanje kvalitete okoliša, očuvanje bioraznolikosti i krajobrazne raznolikosti, očuvanje ekološke stabilnosti, zaštita biljnog i životinjskog svijeta, racionalno korištenje prirodnih dobara i energije na najpovoljniji način za okoliš, kao osnovni uvjet javnog zdravstva, zdravlja i temelj koncepta održivog razvitka.  (3) zaštita od svjetlosnog onečišćenja provodi se tijekom noći te danonoćno u prirodnim podzemnim (speleološkim) objektima  (4) u ostvarivanju ovih ciljeva uzimaju se u obzir najbolje raspoložive tehnike te njihova gospodarska provedivost u skladu s načelima ovoga Zakona i zakonima kojima se uređuje područje zaštite okoliša i energetske učinkovitosti  (5) smanjiti potrošnju električne energije za javnu rasvjetu.  Obveznici primjene mjera zaštite od svjetlosnog onečišćenja su jedinice lokalne samouprave i Grad Zagreb te pravne i fizičke osobe u svojstvu operatora rasvjete koje obavljaju registrirane djelatnosti ili su vlasnici ili korisnici građevine ili objekta koji se rasvjetljava ili izvora svjetlosti, kao i projektanti projekta rasvjete, investitori, nadzorni inženjeri i izvođači rasvjete.  Akcijski plan je akt planiranja jedinice lokalne samouprave i Grada Zagreba te operatora vanjske rasvjete kojim se, u skladu sa Zakonom utvrđuje provedba mjera zaštite od svjetlosnog onečišćenja, odnosno gradnja nove vanjske rasvjete i usklađenje postojeće vanjske rasvjete u vlasništvu jedinica lokalne samouprave i Grada Zagreba. Akcijski plan izrađuje se na temelju Plana rasvjete na rok od pet godina te čini stručnu podlogu za izradu projekata gradnje i/ili rekonstrukcije vanjske rasvjete. |
| Datum dokumenta | Studeni 2024. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu Akcijskog plana gradnje i(ili) rekonstrukcije vanjske rasvjete Općine Punat | |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. | |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. | |
| – rok zaprimanja odgovora i način na koji će biti pružena povratna informacija: Savjetovanje je otvoreno do 15. ožujka 2025. godine . Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. | |
| –adresa, broj telefona i e-mail na koji se sudionici savjetovanja mogu obratiti za dodatne upite: Za sve dodatne upite, sudionici savjetovanja mogu se obratiti pismeno na adresu Općine Punat, Novi put 2, 51521 Punat ili putem elektronske pošte na e-mail adresu: pisarnica@punat.hr | |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. | |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi | |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! | |